
Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról


Martfű Város Önkormányzatának Képviselő-testülete Magyarország Alaptörvénye 32. cikk. (2) bekezdésében foglalt feladatkörében eljárva, Magyarország helyi önkormányzatairól szóló 2011. évi CLXXXIX. törvény 41. § (4) bekezdésében, 44-45. §-ában, 46. § (3) bekezdésében, 48. § (2) – (4) bekezdésében, 49. § (2) bekezdésében, 50. §-ában, 51. § (2) bekezdésében,  52. § (1) bekezdés n.) pontjában, 53. § (1) – (3) bekezdésében, 57. § (1), (2) bekezdésében, 68. § (2), (3) bekezdésében, 82. § (3) bekezdésében, 84. § (2) bekezdésében, 143. § (4) bekezdés a.) pontjában kapott felhatalmazás alapján, a Képviselő-testület bizottságai véleményének kikérésével Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendeletét az alábbiak szerint módosítja:
 
1. § Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet (továbbiakban: Rendelet) 1. melléklete I. 3. pontja az „Ellenőrzi a civil” szövegrészt követően az „és sport” szövegrésszel egészül ki.

2. § A Rendelet 1. melléklet III. 5. pontja helyébe a következő rendelkezés lép:

	5. Dönt az eseti támogatás megállapításáról különös méltánylást érdemlő esetben.

3. § A Rendelet 2. melléklet 7. pontja helyébe a következő rendelkezés lép:

7. Gyakorolja a települési támogatásról szóló önkormányzati rendeletben foglalt hatásköröket.

4. § A Rendelet 2. melléklet 8., 9., 10. pontja hatályát veszti.

5. § A Rendelet 3. melléklet II.1.a.m. pontja az „Ellenőrzi a civil” szövegrészt követően az „és a sport” szövegrésszel egészül ki.

Záró rendelkezések

6. § A rendelet kihirdetését követő napon lép hatályba, és a hatályba lépését követő napon hatályát veszti.

